തപസ്യ നവരാത്രി സംഗീതോത്സവം ഇന്നുമുതല് കോട്ടയം, തപസ്യ കലാസാഹിത്യവേദിയുടെ ആഭിമുഖ്യത്തില് ജില്ലയിലെ 25 യൂണിറ്റുകളില് നവരാത്രി സംഗീതോത്സവം ഇന്ന് മുതല് 15 വരെ നടക്കും. ഏഴിന് രാവിലെ 9 മണിക്ക് തപസ്യ ജില്ലാ പ്രസിഡന്റ് നാഗസ്വര ചക്രവര്ത്തി തിരുവിഴ ജയശങ്കറിന്റെ ഭവനത്തിലെ സരസ്വതി മണ്ഡപത്തില് സംഗീതോത്സവത്തിന്റെ ജില്ലാതല ഉദ്ഘാടനം നടക്കും. യോഗത്തില് താലൂക്ക് ജില്ലാ മേഖല സംസ്ഥാന പ്രവര്ത്തകര് പങ്കെടുക്കും. കോട്ടയം, കുമാരനല്ലൂര്, കുടമാളൂര്, കുമ്മനം, മൂലവട്ടം, പനച്ചിക്കാട്,പുതുപ്പള്ളി, വാകത്താനം, മാങ്ങാനം, തിരുവഞ്ചൂര്, മണര്കാട്, ഏറ്റുമാനൂര്, തലയോലപ്പറമ്ബ്, വൈക്കം, പാലാ, ഇടമറ്റം, കിടങ്ങൂര്, പൊന്കുന്നം, എരുമേലി, കാഞ്ഞിരപ്പള്ളി, ചെറുവള്ളി, കറുകച്ചാല്, ചങ്ങനാശ്ശേരി, വാഴപ്പള്ളി, കുറിച്ചി യൂണിറ്റുകളാണ് പരിപാടികള് സംഘടിപ്പിക്കുന്നത്. 15ന് രാവിലെ 9ന് തിരുനക്കര ശ്രീകൃഷ്ണസ്വാമി ക്ഷേത്രത്തില് വിദ്യാരംഭം. സംഗീതജ്ഞ മാതംഗി സത്യമൂര്ത്തി, എന്.ശ്രീനിവാസന്, കുടമാളൂര് രാധാകൃഷ്ണന് എന്നിവര് നേതൃത്വം നല്കും.